Sebilj

Sebilj (turski: sebil) je arapska riječ koja znači "put", ali kao termin označava dobrotvornu i vrlo staru instituciju i fontanu posebnog oblika, uglavnom smještenu na trgovima, na kojoj je sebiljdžija tasom zahvatao vodu iz korita i besplatno napajao žedne.

Sarajevski sebilj
Sebilj je drvena fontana urađena u pseudo-otomanskom stilu (Sebilj) u centru Baščaršije u Sarajevu, a izgradio je bosanski vezir Mehmed-paša Kukavica 1753. godine. Taj sebilj se nalazio nešto niže od današnjeg i izgorio je u požaru 1852. godine te je zatim premješten po nacrtu češkog arhitekte Aleksandra Viteka 1891. godine.http://books.google.com/books?id=-WIEYZ-SMHEC&pg=PA116 Ovaj dio se također često naziva i "trg golubova".

U multionacionalnom zajedničkom javnom umjetničkom projektu izgrađena je savremena interpretacija javne fontane i znamenosti u stvarnoj veličini u Birminghamu, koristeći tradiocionalni dizajn i zanatske tehnike izrade u kombinaciji sa modernom digitalnom tehnologijom.

Postoji replika Sarajevskog sebilja u Beogradu, Srbija, koju je grad Sarajevo poklonio 1989. godineTuristička organizacija Beograda – Sebilj fontana 

Replika Sarajevskog sebilja se nalazi i u St. Louisu, Missouri u Sjedinjenim Američkim Državama koja je bila poklon bosanske zajednice gradu St. Louisu za njegov 250. rođendan.St. Louis Bosnians -  

Također replika Sarajevskog sebilja postoji i u Novom Pazaru. Bio je to poklon od glavnog grada BiH Sarajeva.

Reference

Vanjski linkovi

 Sebilj - Sarajevo
 Virtualni model Baščaršije 

Kategorija:Građevine u Sarajevu
Kategorija:Stari Grad (Sarajevo)
Kategorija:Nacionalni spomenici u Sarajevu (privremena lista)
Kategorija:Fontane u Bosni i Hercegovini